recursal/SuperWikiNEXT-32B huggingface dataset:
ஹமாயூன் கபீர் ஒரு பெங்காலி எழுத்தாளர் மற்றும் அரசியல்வாதி ஆவார்.கபீர் வங்காளத்தில் பரிதாபூர் மாட்டத்தில் உள்ள மாவட்டத்தில் கொமர்பூர் என்ற கிராமத்தில் பிப்ரவரி 22,1906-ல் பிறந்தார். இவருடைய தந்தை கான் பகதூர் கபீருதீன் அகமது ஆவார். இவர் வங்காளத்தில் துணை நீதிபதியாக இருந்தார்.

கல்வி[தொகு]
-----------

கபீர் 1922-ல் நடத்தப்பட்ட மெட்ரிகுலேசன் தேர்வில் முதல் வகுப்பில் தேர்ச்சி பெற்றார்.இவர் கல்கத்தாவில் உள்ள பிரசிடென்சி கல்லூரியில் கலைப்பிரிவில் இடைநிலைக் கல்வியை முடித்தார்.பிறகு கல்கத்தா பல்கலைக்கழகத்தில் பி.எ. மற்றும் எம்.எ. ஆங்கிலம் முதல் வகுப்பில் தேர்ச்சி பெற்றார்.இவர் இங்கிலாந்தில் உள்ள ஆக்‌ஸ்ஃபோர்டு-ல் உள்ள எக்ஸ்டர் கல்லூரியில் கல்வி உதவித் தொகை பெற்றார்.ஆக்‌ஸ்ஃபோர்டு பல்கலைக்கழகத்தில் நவீன இலக்கியங்களான தத்துவம்,அரசியல் அறிவியல்,பொருளாதாரம் ஆகியவறை 1931-ல் முதல் வகுப்பில் தேர்ச்சிபெற்றார்.

வாழ்க்கைப்போக்கு
----------------

ஹுமாயூன் கபீர்,1932-ல் புதிதாக உருவாக்கப்பட்ட ஆந்திரா பல்கலைக்கழகத்தில் விரிவுரையாளராகப் பணியாற்ற சர்வபள்ளி ராதாகிருஷ்ணனால் அழைக்கப்பட்டார்.பிறகு,டெல்லியில்லுள்ள பல்கலைக்கழக மானியக் குழுவில் இணைக் கல்வி ஆலோசகராகவும்,கல்விச் செயலராகவும் மற்றும் பல்கலைக்கழக மானியக் குழுவின் தலைவராகவும் பணியாற்றினார்.இவர் விமானப்போக்குவரத்துத்துறை அமைச்சராகவும்,கல்வி அமைச்சராக இருமுறையும், ஜவஹர்லால் நேரு மற்றும் லால் பகதூர் சாஸ்த்ரி பிரதம மந்திரியாக இருந்தபோது பணியாற்றினார்.மேலும் இவர் அறிவியல் ஆராய்ச்சி மற்றும் கலாச்சார மற்றும் பண்பாட்டுத் துறை அமைச்சராகவும் இருந்தார்.1965-ல் இந்திரா காந்தி அவர்களால் மதராஸ் மாகாணத்தின் ஆளுநராக நியமிக்கப்பட்டார்.ஆனால் கபூர் அதனை மறுத்துவிட்டார்.1956-லிருந்து 1962 வரை மாநிலங்களவை உறுப்பினராகவும்,1962-லிருந்து 1969 வரை மக்களவை உறுப்பினராகவும்,வங்காளத்தில் உள்ள பசிர்கட் தொகுதியிலிருந்து தேர்ந்தெடுக்கப்பட்டார்.

இலக்கியப் படைப்புகள்
--------------------

ஹமாயூன் கபீர், மெளலானா அப்துல்கலாம் ஆசாத்தின் வாழ்க்கை வரலாறான "இந்தியா வின்ஸ் ஃப்ரீடம்"( India wins freedom" என்ற புத்தகத்தின் பதிப்பாசிாியர் ஆவார். மெளலானா ஆசாத் தனது வாழ்க்கை வரலாற்றை கபீாிடம் உருது மொழியில் எடுத்துரைத்தார். கபீர் அதனை ஆங்கிலத்தில் மொழி பெயர்த்தார். பன்னாட்டு கல்வி, அறிவியல் , கலாச்சாரம் மற்றும் பண்பாட்டு நிறுவனம் 1950-ல் வெளிவந்த "தி ரேஸ் கெஸ்டின்" (The Race Question) என்ற தலைப்பில் வெளிவந்த கட்டுரையை வரைவுச் சட்டமாகாக்கியவர்களுள் இவரும் ஒருவர்.

சொந்த வாழ்க்கை
--------------

இவருடைய மகள் லைலா கபீர் இந்திய அரசியல்வாதி ஜார்ஜ் பெர்னான்டஸ் -ஐ திருமணம் செய்து கொண்டார். இவருடைய உறவினர் அல்டாமஸ் கபீர் இந்தியாவின் 39-வது தலைமை நீதிபதியாவார். அவருடைய தங்கை மகள் சுக்லா கபீர் சின்கா கல்கத்தா உயர் நீதிமன்றத்தில் நீதிபதியாக இருக்கிறார். இவருடைய இளைய சகோதரர் ஜஹாங்கீர் கபீர் இந்தியாவில் உள்ள மேற்கு வங்காளத்தில் அரசியல்வாதியாக உள்ளார். 1930-ல் ஆக்ஸ்ஃபோர்டிலிருந்து திரும்பியவுடன் இந்துப் பெண்ணான சாந்திலதா தாஸ் குப்தாவை திருமணம் செய்தார். இந்நிகழ்வு சமுதாயத்தில் பொிய கலவரத்தை ஏற்படுத்தியது.

வெளி இணைப்புகள்
---------------

* Humayun Kabir at Banglapedia
| *காலம்* |
| --- |
|  |
| **இதழாசிரியர்** | செல்வம் |
| **துறை** | {{{துறை}}} |
| **வெளியீட்டு சுழற்சி** | காலாண்டு |
| **மொழி** | {{{மொழி}}} |
| **முதல் இதழ்** |  |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | {{{இதழ்கள் தொகை}}} |
| **வெளியீட்டு நிறுவனம்** | {{{நிறுவனம்}}} |
| **நாடு** | கனடா |
| **வலைப்பக்கம்** | [] |

சீரிய தமிழ் இலக்கியத்தையும், திறனாய்வுகளையும் கொண்டு கனடாவில் நீண்ட காலமாக வெளிவரும் ஒரு காலாண்டிதழ் **காலம்** ஆகும். இச்சஞ்சிகை தமிழ்நாட்டு காலச்சுவட்டை தழுவிய அல்லது அதன் படைப்புக்களையே பெரிதும் தாங்கி வருவதாக ஒரு விமர்சனம் உண்டு. காலம் சஞ்சிகையின் ஆசிரியர் செல்வம் அவர்கள் "வாழும் தமிழ்" என்று ஒரு நூல் கண்காட்சியும் ஒவ்வொரு கோடை காலத்திலும் கனடாவில் கடந்த சில ஆண்டுகளாக நடத்தி வருகின்றார்.

காலம் 1990 சூலை மாதம் தொடங்கப்பட்டது. இதன் 53வது இதழானது மறைந்த எழுத்தாளர், அரசியல் செயல்பாட்டாளர், கவிஞர் செழியன் சிறப்பிதழாக வெளியானது.

குறிப்புகள்
-----------

1. ↑  "சிற்றிதழ் அறிமுகம்: இருதயமுள்ள ஒரு மலர்". *Hindu Tamil Thisai*. 2022-06-16 அன்று பார்க்கப்பட்டது.
**மிட்லான்ட் பார்க்**  (Midland Park) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.049 சதுர கிலோ மீற்றர் பரப்பளவைக் கொண்டுள்ளது. இதில் 4.028 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.021 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,128 ஆகும். மிட்லான்ட் பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,769.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**அர்ச்சுனன்** என்றும் அழைக்கப்படும் **இரண்டாம் அர்ச்சுனவர்மன்**, (*Arjunavarman* II) மத்திய இந்தியாவிலிருந்த பரமார வம்சத்தின் அரசனாவான். இவன் 13ஆம் நூற்றாண்டின் இரண்டாம் பாதியில், 1270 -1280 களில் மால்வா பகுதியில் ஆட்சி செய்தான்.

வரலாறு
------

இரண்டாம் செயவர்மனுக்குப் (செயசிம்மன் எனவும் அழைக்கப்படும்) பிறகு ஆட்சிக்கு வந்த இவன் ஒரு பலவீனமான ஆட்சியாளனாக இருந்தான்.  பொ.ச. 1275இல் செயசிம்மனின் மரணத்திற்குப் பிறகு, பரமார மந்திரி தனது மன்னருக்கு எதிராக கிளர்ச்சி செய்தார் என முஸ்லிம் வரலாற்றாசிரியர் வசாஃப் குறிப்பிட்டுள்ளார். அவர் மன்னரது பெயரையோ அல்லது அமைச்சரின் பெயரையோ குறிப்பிடவில்லை. மந்திரி அநேகமாக கோகனாக இருக்கலாம். 

1270களில், தேவகிரியின் யாதவ மன்னன் இராமச்சந்திரன் மால்வா மீது படையெடுத்தான். பொ.ச. 1276இல் வெளியிடப்பட்ட இராமச்சந்திரனின் உதரி கல்வெட்டு, யாதவ மன்னர் "அர்ச்சுனனின் துருப்பிடிக்கும் யானைகளின் கூட்டத்தை அழிப்பதில் ஒரு சிங்கம்" என்று அவனை பெருமைக் கூறுகிறது. 

1280களில், இரணதம்பபுரத்தின் (நவீன இரந்தம்பூர் ) ஆட்சியாளர் ஹம்மிரதேவனும் மால்வா மீது தாக்குதல் நடத்தினான். 1288ஆம் ஆண்டு பால்வன் கல்வெட்டு, அர்ச்சுனனின் யானைப் படையை ஹம்மிரதேவன் கைப்பற்றியதாகக் குறிப்பிடுகிறது. 

சமணக் கவிஞர் நயச்சந்திர சூரியின், ஹம்மிர மகாகாவியத்தில், ஹம்மிரதேவன் சரசபுரத்தின் அர்ச்சுனனையும், தாரின் போஜனையும் தோற்கடித்ததாகக் கூறுகிறது. இதன் அடிப்படையில், ரமேஷ் சந்திர மஜும்தார், ஹம்மிர தேவன் இரண்டாம் அர்ச்சுனனின் ஆட்சியின்போது ஒருமுறையும், அவனது வாரிசான இரண்டாம் போஜனனின் ஆட்சியின் போது இரண்டாம் முறையும் மால்வா மீது படையெடுத்திருக்க வேண்டும் என்று முடிவு செய்தார். அர்ச்சுனனின் மந்திரி கோகதேவன் இரண்டாம் போஜனை பரமார தலைநகர் தாரின் சிம்மாசனத்தில் ஒரு பட்டத்து அரசனாக அமர்த்தினான் அதே சமயம் அர்ச்சுனன் இராச்சியத்தின் மற்றொரு பகுதியைக் கட்டுப்படுத்தினான்.

சான்றுகள்
---------

1. 1 2  Bhatia 1970, ப. 158.
2. ↑  Majumdar 1977, ப. 445.
3. ↑  Sharma 1975, ப. 124.
4. ↑  Majumdar 1966, ப. 85-86.
5. ↑  Bhatia 1970.

### உசாத்துணை

* Bhatia, Pratipal (1970). *The Paramāras, c. 800-1305 A.D.*. Munshiram Manoharlal. .
* Majumdar, Asoke Kumar (1977). *Concise History of Ancient India: Political history*. Munshiram Manoharlal. .
* Dasharatha Sharma (1975). *Early Chauhān Dynasties: A Study of Chauhān Political History, Chauhān Political Institutions, and Life in the Chauhān Dominions, from 800 to 1316 A.D.*. Motilal Banarsidass. பன்னாட்டுத் தரப்புத்தக எண்:978-0-8426-0618-9. .
**ஹீராபாய் டாட்டா** (*Herabai Tata*) (1879-1941) இந்தியாவைச் சேர்ந்த பெண்கள் உரிமை ஆர்வலரும் வாக்குரிமை பெற பெண்கள் சங்கத்தை நிறுவியவரும் ஆவார். 1895இல் திருமணமான இவரது கணவர் அர்தேசிர் பெசோன்ஜி டாட்டா முற்போக்கானவர். மேலும், தனது மனைவி மற்றும் மகளின் கல்விக்கு ஆதரவளித்தார். இவருடைய பள்ளிக்கல்விக்கு உதவ ஆசிரியர்களை நியமித்தார். 1909ஆம் ஆண்டில், பார்சியாக இருந்த இவர்,பிரம்மஞானத்தில் தனது ஆர்வத்தை வளர்த்தார். சில வருடங்களுக்குள் அன்னி பெசன்ட்டை சந்தித்தார். அதே நேரத்தில், 1911ஆம் ஆண்டில், இவர் இந்திய பாரம்பரியம் கொண்ட பிரிட்டன் வாக்குரிமை பெற்ற சோபியா துலீப் சிங் என்பவரைச் சந்தித்தார். அவர் வாக்குரிமை பெற போராடுபவராக இவரைத் தூண்டினார். மகளிர் இந்திய சங்கத்தின் நிறுவனர் உறுப்பினரும், பொதுச் செயலாளருமான இவர், 1917 இல் மாண்டேகு-செம்ஸ்போர்டு குழு முன் உரிமைக்காக மனு செய்த பெண்களில் ஒருவரானார்.

முன்மொழியப்பட்ட சீர்திருத்தங்கள் பெண்களின் வாக்குரிமையைச் சேர்க்கத் தவறியபோது, இவரும் பிற பெண்ணியவாதிகளும் எதிர்ப்புத் தெரிவித்து, வாக்குகளின் அவசியம் குறித்து கட்டுரைகளை வெளியிடத் தொடங்கினர். மாண்டேகு -செம்ஸ்போர்ட் சீர்திருத்தங்களைச் செயல்படுத்துவதற்கான தேர்தல் விதிமுறைகளை உருவாக்க சவுத்பாரோ குழுவிற்கு ஆணியிடப்பட்டது. இவர் தி டைம்ஸ் ஆஃப் இந்தியாவுக்கு ஒரு கட்டுரை எழுதினார், சில நகராட்சிகள் ஏற்கனவே பெண்களுக்கு வாக்களிக்க அனுமதித்ததால், உரிமையை நீட்டிப்பது நியாயமானது என்று வாதிட்டார். ஆயினும்கூட, சவுத்பரோ குழு பெண்களுக்கான உரிமையை சேர்ப்பதை நிராகரித்தது. மேலும் இவர்களின் பரிந்துரைகளை இலண்டனின் பொது கூட்டுசபையின் தேர்வுக்கு அனுப்பியது. கூட்டுக்குழுவிற்கு வாக்குரிமைக்கு ஆதரவாக வழக்கை முன்வைக்க இங்கிலாந்துக்குச் செல்ல மும்பை வாக்குரிமை குழுவால் இவர் தேர்ந்தெடுக்கப்பட்டார்.

ஆரம்ப கால வாழ்க்கை
------------------

ஹீராபாய், பிரித்தானிய பேரரசின் ஆட்சிக் காலத்தில் 1879இல் மும்பையில் பிறந்தார். தனது பதினாறாவது வயதில் பார்சி இனத்தைச் சேர்ந்த ஒரு துணி ஆலை ஊழிழியரான அர்தேசிர் பெசோன்ஜி டாட்டா என்பவரை மணந்தார்.|group="Notes"}} 2 மார்ச் 1898 அன்று இவர்களுக்கு மிதன் என்ற மகள் பிறந்தார். இவர்கள் பின்னர் நாக்பூருக்கு அருகிலுள்ள புல்கானுக்கு குடிபெயர்ந்தனர். அங்கு அர்தேசிர் ஒரு துணிக் கூடத்தில் உதவி நெசவாளராகப் பணிபுரிந்தார். அர்தேசி பெண்களின் கல்வி குறித்த தனது சிந்தனைகளில் முற்போக்கானவராக இருந்தார். தனது மனைவியின் கல்வியை மேலும் அதிகரிக்க விரும்புவதில் ஆசிரியர்களை நியமித்தார். அகமதாபாத்தில் உள்ள ஒரு ஆலையில் பனியில் சேர்ந்த பிறகு, குடும்பம் 1913 வரை அங்கேயே இருந்தது. பின்னர், இவர்கள் மும்பைக்கு இடம் பெயர்ந்தனர். அங்கு அர்தேசிர் ஒரு பெரிய துணி ஆலையின் மேலாளராக ஆனார்.

செயற்பாடு
---------

### ஆரம்பகால செயல்பாடுகள்

1909ஆம் ஆண்டில், ஹீராபாய் பிரம்மஞானத்தில் ஆர்வம் காட்டினார். மேலும், சென்னையின் அடையாற்றிலும், வாரணாசியிலும் நடந்த மாநாடுகளில் கலந்து கொள்ளத் தொடங்கினார். 1912இல் நடந்த வாரணாசி மாநாட்டில் இவர் அன்னி பெசன்ட்டை சந்தித்தார்.  1911ஆம் ஆண்டில், காஷ்மீரில் தனது மகளுடன் விடுமுறையில் இருந்தபோது, இவர் பிரிட்டன் வாக்குரிமை பெற்ற சோபியா துலீப் சிங்கை சந்தித்தார். இவரது ஆர்வத்தால் கவரப்பட்டு, பின்னர் அவர் அனுப்பிய இலக்கியங்களைப் படித்த பிறகு, ஹீராபாய் பெண்கள் உரிமைக்கான போராட்டத்தில் தீவிரமாக ஈடுபட ஆரம்பித்தார்.

குறிப்புகள்
-----------

### மேற்கோள்கள்

1. ↑  Doctor 2018.
2. 1 2  *Asian Voice* 2016.
3. 1 2  Mankekar 2002, ப. 200.
4. 1 2  Mukherjee 2018b.
5. ↑  De Souza 2009.
6. 1 2  The Open University 2015.
7. ↑  Mukherjee 2011.
8. ↑  Anand 2015.
**இலங்கையின் மொழிகள்** எனப்படுபவை இந்திய-ஆரிய, திராவிட, ஆத்திரனேசிய ஆகிய மொழிக் குடும்பங்களிலிருந்து இலங்கையில் பேசப்படும் சில மொழிகளாகும். இலங்கையில் சிங்களம், தமிழ் மொழிகள் என்பன அரசகரும மொழிகளாகும். இலங்கையில் பேசப்படும் மொழிகள் இந்தியா, மாலைதீவுகள், மலேசியா ஆகிய நாட்டு மொழிகளின் ஆழமான தாக்கத்தைக் கொண்டவை. அராபிய குடியேற்றக்காரர்கள் மற்றும் காலனித்துவ சக்திகளாக விளங்கிய போர்த்துக்கல், டச்சு, பிரித்தானியா ஆகியோரும் இலங்கையின் தற்போதைய மொழிகளின் வளர்ச்சியில் தாக்கத்தைச் செலுத்தியுள்ளனர்.

சுதேச மொழிகள்
-------------

சிவனொளிபாத மலைக்கான வீதிப்பலகை சிங்களம், தமிழ், ஆங்கிலம் ஆகிய மொழிகளில்
சிங்கள மொழி கிட்டத்தட்ட 74% உடைய 13 மில்லியன் சிங்கள மக்களால் பேசப்படுகின்றது. சிங்களம் புராதன பிராமி எழுத்துமுறையிலிருந்து உருவாகிய சிங்கள எழுத்துமுறையைக் கொண்டது. பேச்சு வழக்கான உரொடியா மொழி கீழ் வகுப்பு உரொடியா சமூகத்தினால் பேசப்படுகின்றது. வேடுவர் ஆரம்ப காலத்திலிருந்து உருவாகியிருக்கக்கூடிய திரிவடைந்த வேறுபட்ட மொழியைப் பேசுகின்றனர். தமிழ் மொழியை இலங்கைத் தமிழர், மலையகத் தமிழர், இலங்கைச் சோனகர் ஆகியோர் பேசுகின்றனர். தமிழைப் பேசுவோர் சுமார் 3 மில்லியனுக்கும் அதிகமாகும். 50,000 பேர் மலாய் மொழியினைப் பேசுகின்றனர்.

1981 கணக்கெடுப்பின்படி பிரதேச செயலாளர் மட்டத்திலான இலங்கையின் மொழி மற்றும் சமயக் குழுக்கள்.

மொழியில் வெளி நாட்டுத் தாக்கம்
------------------------------

ஆங்கிலம் சுமார் 10% சனத்தொகையினரால் சரளமாகப் பேச முடியும். இது வாணிகத் தொடர்பினால் பரவலாகப் பேசப்படுகின்றது. இது சுமார் 74,000 மக்களின் தாய் மொழியாகவுள்ளது. கிட்டத்தட்ட 3,400 போர்த்துக்கல் பரங்கியர் இலங்கை போர்த்துக்கீச கிரியோல் மொழியினைப் பேசுகின்றனர். இலங்கைச் சோனகர் அரபு மொழியினை சமய தேவைகளுக்காககப் பாவிக்கின்றனர்.

உசாத்துணை
---------

* Ethnologue report for Sri Lanka
* Sri Lanka Country Studies
**காட்டு நாயக்கர்** (*Kattunayakar*) எனப்படுவோர் இந்திய மாநிலமான கேரளா, கருநாடகா, ஆந்திரா,தமிழ்நாடு மற்றும் மேற்கு தொடர்ச்சி மலை ஆகிய பகுதிகளில் வாழுகின்ற பூர்வ பழங்குடியினர் ஆவர். இவர்கள் தமிழ்நாட்டில் உள்ள நீலகிரி மாவட்டத்தில், முதுமலை, மேற்கு தொடர்ச்சி மலை ஒட்டிய தென் தமிழ்நாடு திருநெல்வேலி, தென்காசி, கன்னியாகுமரி மற்றும் வட தமிழ்நாடு பகுதிகளில் குறைந்த அளவில் வசித்து வருகின்றனர். இவர்களை காட்டுக் குறும்பர் எனவும் அழைப்பர். 

காட்டு நாயக்கர் என்ற சொல்லுக்கு தமிழ் மொழி மற்றும் மலையாள மொழிகளில் *காட்டின் ராஜா* என்று பொருள்படும். இவர்கள் மேற்குத் தொடர்ச்சி மலை பகுதியில் வாழும் ஒரு மூத்தக்பழங்குடி மக்கள் ஆவர். இவர்கள் தங்கள் உணவாகக் விலங்குகள் மாமிசத்தை உண்கின்றனர். தேன் சேகரிப்பது, காட்டில் வேட்டையாடுவது இவர்களுடைய முக்கிய தொழிலாகும். இந்த சமூகத்தினர் கறுப்புத் தோல் உடையவர்களாகவும், ஆண்கள் சிறிய அளவில் வேட்டி மற்றும் அரை சட்டைகளை அணிவார்கள். பெண்கள் தங்கள் உடலை கழுத்துக்குக் கீழே ஒரு நீண்ட ஒற்றை துணியால் இணைத்து, தோள்களையும் கைகளையும் வெறுமனே விட்டு விடுகிறார்கள். 1990களுக்கு முன்னர் குழந்தை திருமணங்கள் செய்து வந்தனர், ஆனால் தற்போது பெண்கள் பருவ வயதை அடைந்த பிறகு திருமணம் செய்கிறார்கள். காட்டு நாயக்கர் சமூகத்தினரிடையே ஒருதுணை மணம் என்பது பொதுவான விதியாகும்.

காட்டு நாயக்கர்கள் இந்து மதத்தை பின்பற்றுகின்றனர் மற்றும் ஒரு மொழியைக் கொண்டிருக்கிறார்கள், இது அனைத்து [[தமிழ் கன்னடம் தெலுங்கு மலையாள ஆகிய மொழிகளை கொண்ட திராவிட மொழிகளின் கலவையாகும். அவர் கோத்திரத்தின் முக்கிய தெய்வம் சிவன், விஷ்ணு , குலதெய்வமாக காளியம்மன், மாரியம்மன் மற்றும் பைரவர் ஆகும். இவர்களும் மற்ற இந்துக்களை போல விலங்குகள், பறவைகள், மரங்கள், பாறை மலைகள் மற்றும் பாம்புகளையும் வணங்குகிறார்கள்.

காட்டு நாயக்கர்கள் அசைவ உணவு உண்பவர்கள், இசை, பாடல்கள் மற்றும் நடனம் ஆகியவற்றை விரும்புகிறார்கள்.

### உசாத்துணை

* மனோரமா இயர் புக் 2005

மேற்கோள்கள்
-----------

1. ↑  "List of notified Scheduled Tribes" (PDF). Census India. 7 November 2013 அன்று மூலம் (PDF) பரணிடப்பட்டது. 15 December 2013 அன்று பார்க்கப்பட்டது.
2. ↑  "Vibrant tribal expressions". *web.archive.org*. 2009-07-29. 2009-07-29 அன்று மூலம் பரணிடப்பட்டது. 2022-11-05 அன்று பார்க்கப்பட்டது.
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**மிட்சுகூகன் சண்டை** (*Battle of Midtskogen*) என்பது இரண்டாம் உலகப் போரின் போது நார்வேவில் நிகழ்ந்த ஒரு மோதல். நார்வே போர்த்தொடரின் ஒரு பகுதியான இதில் நார்வே நாட்டு அரசர் ஏழாம் ஹாக்கோனையும் அவரது அமைச்சரவையையும் நாசி ஜெர்மனியின் படைகள் கைதுசெய்ய முயன்று தோற்றன.

ஏப்ரல் 9, 1940ல் நாசி ஜெர்மனி நார்வே மீது படையெடுத்தது. படையெடுப்பின் துவக்கத்திலேயே நார்வே அரசரையும் அமைச்சர்களையும் கைப்பற்றினால் நார்வீஜிய எதிர்ப்பை முடக்கி விடலாம் என ஜெர்மானிய உத்தியாளர்கள் திட்டமிட்டனர். அதன்படி நார்வே தலைநகர் ஓஸ்லோவில் வைத்து அரசரையும் அமைச்சர்களையும் கைது செய்ய அவர்கள் செய்த முதல் முயற்சி டுரூபாக் கடற்கால்வாய் சண்டையில் ஜெர்மானியக் கடற்படைக்கு ஏற்பட்ட தோல்வியால் நிறைவேறவில்லை. ஏழாம் ஹாக்கோனும், நார்வே அரசும் ஓஸ்லோவைக் காலி செய்து விட்டு பத்திரமாக வெளியேறினர். அவர்களை வான்வழியாகத் தரையிறங்கிய வான்குடை வீரர்களைக் கொண்டு கைது செய்ய அடுத்த முயற்சி ஏப்ரல் 10ம் தேதி மேற்கொள்ளப்பட்டது. மிட்சுகூகன் என்ற இடத்தில் அரசரும் அமைச்சரவையும் தஞ்சம் புகுந்திருப்பதை அறிந்த ஜெர்மானிய வான்குடை வீரர்கள் அவ்விடத்துக்கு விரைந்தனர். அரசரது பாதுகாவலர்களும், அப்பகுதியிலிருந்த பொதுமக்களும் மிட்சுகூகனுக்கு வரும் சாலையில் ஒரு சாலைத்தடையை ஏற்படுத்தி ஜெர்மானிய வான்குடைப் பிரிவினைத் தடுத்து நிறுத்தினர். அப்போது நிகழ்ந்த சண்டை சில மணிநேரம் நீடித்தது. இதை பயன்படுத்திக் கொண்டு அரசரும் நார்வே அமைச்சரவையும் தப்பி விட்டனர். தங்கள் முயற்சி தோல்வியடைந்ததை உணர்ந்த ஜெர்மானியர்கள் பின்வாங்கினர். 

நார்வே போர்த்தொடரில் இது ஒரு சிறு மோதலாக இருந்தாலும், இதன் விளைவாக நார்வே அரசு ஜெர்மானியர் பிடியிலிருந்து தப்பியதால் முக்கியத்துவம் வாய்ந்ததாகக் கருதப்படுகிறது. மேலும் ஜெர்மானியப் படையெடுப்பால் நிலைகுலைந்து போயிருந்த நார்வே மக்களின் மன உறுதிக்கு இவ்வெற்றி ஊக்கமளித்தது.
சேலம் அருங்காட்சியகம்
1965 ஆம் ஆண்டுக்கு முந்தைய சேலம் வரைபடம்
**சேலம் அருங்காட்சியகம்** தமிழ்நாட்டின் சேலம் மாநகரின் ஃபேர்லேண்ட்ஸ் என்னுமிடத்தில் அமையப்பெற்று உள்ளது. இவ்வருங்காட்சியகம், தமிழக அரசின் கலை, பண்பாட்டுத்துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. இது 1979-ம் ஆண்டு துவங்கப்பட்டது.

விவரம்
------

சேலம் தமிழக மாவட்டங்களில் ஒன்றாகும். 1965-க்கு முன்னர் இம்மாவட்டம் ஒருங்கிணைந்த சேலம் மாவட்டமாக, தற்போதைய சேலம், நாமக்கல்,தருமபுரி மற்றும் கிருஷ்ணகிரி ஆகியவற்றை உள்ளடக்கியதாக இருந்தது. எனவே,சேலம், நாமக்கல்,தருமபுரி மற்றும் கிருஷ்ணகிரி மாவட்டங்களைச் சார்ந்த அரிய பொருட்கள் இங்கு காட்சிபடுத்தப்பெற்றுள்ளன.

காட்சிப்பொருட்கள்
-----------------

இந்த அருங்காட்சியகத்தில், நாமக்கல் கவிஞர் வெ. இராமலிங்கம் பயன்படுத்திய பொருட்கள், தமிழர்களின் தொன்மையான காசுகள், இந்திய ஒன்றியத்தின் சுதந்திரத்திற்கு முந்தைய காசுகள், டச்சு, பிரஞ்சுக் காசுகள், பதப்படுத்தப்பட்ட விலங்குகள், பறவைகள்,கல்வெட்டுகள், கல் சிலைகள், மரப் படிமங்கள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்தியப் பொருட்கள், முதுமக்கள் தாழி, நடுகல் (வீரக்கல்),மஞ்சு விரட்டு கல் வெட்டுகள், சுடுமண் படிமங்கள் ஆகியன உள்ளன.

காட்சிகூடம்
-----------

* நடுகற்கள்நடுகற்கள்
* ஆணேறு தழுவுதல்ஆணேறு தழுவுதல்
* கல்வெட்டுகல்வெட்டு
* மர வேலைப்பாடுகள் குறித்த விளக்கம்மர வேலைப்பாடுகள் குறித்த விளக்கம்
* தலைவன் சிலைதலைவன் சிலை
* சுடுமண் படிமம்சுடுமண் படிமம்
* முதுமக்கள் தாழிமுதுமக்கள் தாழி
* ஓவியக் காட்சிக்கூடம்ஓவியக் காட்சிக்கூடம்
* பாடம் செய்யப்பெற்ற நீர் நாய்பாடம் செய்யப்பெற்ற நீர் நாய்
* புலித்தோல்புலித்தோல்
* கொங்கு நாட்டு நாணையங்கள்கொங்கு நாட்டு நாணையங்கள்
* புல்லாங்குழல்புல்லாங்குழல்
* கல்யாண முருங்கைக் கட்டைகல்யாண முருங்கைக் கட்டை
* கிலுகிலுப்பைகிலுகிலுப்பை
* தமிழ் எழுத்துக்களின் வளர்ச்சிதமிழ் எழுத்துக்களின் வளர்ச்சி
* நாமக்கல் கவிஞரின் உடைமைகள்நாமக்கல் கவிஞரின் உடைமைகள்
* ஆங்கிலேயர் கால பீரங்கிஆங்கிலேயர் கால பீரங்கி
* மண்வெட்டி (பிக்காசு)மண்வெட்டி (பிக்காசு)

ஆதாரம்
------

* அரசு அருங்காட்சிகம், சேலம்

மேற்கோள்கள்
-----------

1. ↑  "Salem Government Museum in a state of neglect". *ஆர். இளங்கோவன்*. தி இந்து. 21 மே 2011. 15 ஆகத்து 2017 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் சேலம் அருங்காட்சியகம் தொடர்பாக ஊடகக் கோப்புகள் உள்ளன.
**மிட்டாய்** (*Candy*) என்பது சர்க்கரையை முதன்மை மூலப்பொருளாகக் கொண்ட இனிப்பு என வரையறை செய்தாலும் மிட்டாய் என்பதனை முழுமையாக வரையறை செய்வது கடினமாக கருதப்படுகிறது. இன்னட்டுகள் (Chocolates), மெல்லும் கோந்து (chewing gums) மற்றும் இனிப்பு மிட்டாய் போன்றவை இனிப்புத் தின்பண்டங்கள் என்ற வகையின் கீழ் வருகின்றன. காய்கறிகள், பழங்கள் அல்லது கொட்டைகள் இனிப்பு அல்லது சர்க்கரை முலாம் பூசப்பட்டு இனிப்பூட்டப்பட்ட மிட்டாய்களாகவும் விற்கப்படுகின்றன.

வரையறை
------

இயற்பியல் ரீதியாக சர்க்கரை அல்லது சர்க்கரை உபபொருட்களைப் பயன்படுத்தும் குறிப்பிடத்தக்க அளவைப் பொருத்து மிட்டாய்கள் வகைப்படுத்தப்படுகின்றன. மக்கள் தங்களுக்குள் பகிர்ந்து கொள்ளக்கூடிய ஒரு கேக் அல்லது ரொட்டி போலல்லாமல், மிட்டாய்கள் வழக்கமாக சிறிய துண்டுகளாக தயாரிக்கப்படுகின்றன. இருப்பினும் மக்கள் எவ்வாறு உணவாகக் கொள்கிறார்கள் அல்லது பாவிக்கிறார்கள் என்பதைப் பொறுத்து மிட்டாய்க்கான வரையறை அமைகிறது. பொதுவாக இனிப்புப் பண்டங்கள் உணவுக்குப்பின் வழங்கப்படும் பழவகை உணவில் (டெசர்ட்) சாதாரணமாக பரிமாறப்படுகிறது. ஆனால் மிட்டாய் சாப்பாட்டுக்கிடையில் நொறுக்குத் தின்பண்டமாக உண்ணப்படுகிறது. .

வகைப்பாடுகள்
------------

வன் மிட்டாய் (hard candies), மென் மிட்டாய் (soft candies), கேரமல் (caramel), பஞ்சுப்பொதி மிட்டாய் (மார்சுமெல்லோ) (marshmallows) , டாபி (taffy) போன்ற இனிப்பு மிட்டாய்களின் முக்கிய மூலப்பொருள் சர்க்கரையாகும். சர்க்கரை மிட்டாய்களில் உள்ள சர்க்கரையின் அளவைப் பொறுத்தும் அவற்றின் வேதிய அமைப்பைப் பொறுத்தும் வணிக ரீதியாக பல குழுக்களாக பிரிக்கப்படுகின்றன..

பட ஒப்பீடு
----------

* சர்க்கரை மிட்டாய்களின் ஒப்பீடு
* 100 சதம் சர்க்கரை அடங்கிய கொம்பெய்டோ Kompeitō எனும் சப்பானிய இனிப்பு மிட்டாய்100 சதம் சர்க்கரை அடங்கிய கொம்பெய்டோ *Kompeitō* எனும் சப்பானிய இனிப்பு மிட்டாய்
* சர்க்கரை,நிறமூட்டி,சுவையூட்டி,மற்றும் சிறிதளவு நீர் அடங்கிய பொதுவாக அறியப்படும் பல்வேறு பழ வடிவிலான வன் மிட்டாய் சர்க்கரை,நிறமூட்டி,சுவையூட்டி,மற்றும் சிறிதளவு நீர் அடங்கிய பொதுவாக அறியப்படும் பல்வேறு பழ வடிவிலான வன் மிட்டாய்
* இந்தியாவில் பிரசித்தி பெற்ற விதை மற்றும் கொட்டைகளில் செய்யப்பட்ட கடலைமிட்டாய் போன்ற மிட்டாய்வகைகள்இந்தியாவில் பிரசித்தி பெற்ற விதை மற்றும் கொட்டைகளில் செய்யப்பட்ட கடலைமிட்டாய் போன்ற மிட்டாய்வகைகள்
* செருமனியில் கரிபோ என்றழைக்கப்படும் ஒரு வகை மென் வகை கோந்து மிட்டாய்செருமனியில் *கரிபோ* என்றழைக்கப்படும் ஒரு வகை மென் வகை கோந்து மிட்டாய்
* பன்டேரிPantteri என்றழைக்கப்படும் பின்லாந்து நாட்டுச் சர்க்கரை கொண்டு தயாரிக்கப்பட்ட மென் மிட்டாய் வண்ண மிட்டாய்கள் பழச்சுவையாகவும் கருப்பு நிற மிட்டாய்கள் உவர்ப்பு கலந்த இனிப்பாகவும் இருக்கும்.பன்டேரி*Pantteri* என்றழைக்கப்படும் பின்லாந்து நாட்டுச் சர்க்கரை கொண்டு தயாரிக்கப்பட்ட மென் மிட்டாய் வண்ண மிட்டாய்கள் பழச்சுவையாகவும் கருப்பு நிற மிட்டாய்கள் உவர்ப்பு கலந்த இனிப்பாகவும் இருக்கும்.

மேற்கோள்கள்
-----------

1. ↑  Davidson, Alan (2014). *The Oxford Companion to Food*. Oxford University Press. பக். 213. பன்னாட்டுத் தரப்புத்தக எண்:9780199677337. .
2. ↑  Richardson, Tim H. (2002). *Sweets: A History of Candy*. Bloomsbury USA. பக். 53–54. பன்னாட்டுத் தரப்புத்தக எண்:1-58234-229-6.
3. ↑  McWilliams, Margaret (2007). *Nutrition and Dietetics' 2007 Edition*. Rex Bookstore, Inc.. பக். 177–184. பன்னாட்டுத் தரப்புத்தக எண்:978-971-23-4738-2.
**தமிழ் வரலாறு** என்பது, தமிழ் மொழியின் வரலாறு குறித்து எழுதப்பட்ட நூல் ஆகும். ஞா. தேவநேயப் பாவாணர் எழுதிய இந்நூல் 1967ம் ஆண்டு வெளிவந்தது. தமிழ் மொழி மீது பற்றுக்கொண்டவரும் நீண்ட காலம் தமிழ் ஆய்வுகளில் ஈடுபட்டவருமான நூலாசிரியர், அம்மொழியின் மேன்மை குறித்து இந்நூலில் விளக்குகிறார். தமிழ் இலக்கியத்தின் வரலாறும், தமிழ் பற்றிய பொதுவான செய்திகளுமே தமிழின் வரலாறாகச் சொல்லப்பட்ட ஒரு காலத்தில், தமிழின் வரலாற்றை மொழியியல் அடிப்படையில் ஆராய்ந்து எழுதிய முதல் நூல் இதுவாகும்.

நோக்கம்
-------

தொன்மை வாய்ந்த தமிழ் மொழியின் பெருமையை மறந்து பிற்காலத்தில் சமசுக்கிருத மொழிக்கு முதன்மை கொடுத்துத் தமிழரே தம்மைத் தாழ்த்திக் கொண்டதாக நூலாசிரியர் கருதுகிறார். இந்தியா விடுதலை பெற்ற பின்னர், ஆரிய மொழிகளுக்கு உயர்வு கற்பித்துத் தமிழுக்கு எதிரான கருத்துக்கள் தொடர்ந்து பரப்பப்பட்டு வருவதாகவும், தமிழைக் காக்கவேண்டிய பல்கலைக்கழகத் தமிழ்ப் பேராசிரியர்கள் பலரும்கூட அதை மறந்து செயற்படுவதாகவும் குறைகூறும் அவர், இந்நிலையில் தமிழின் உண்மையான வரலாறு வெளிவருவது இன்றியமையாதது என்று எண்ணினார். 

ஆங்கிலம் கற்ற தமிழ் அறிஞரும், பெரும்பாலான அரசியல் கட்சிகளும் தாய்மொழி உணர்ச்சி இல்லாது இருப்பதைச் சுட்டிக்காட்டிய நூலாசிரியர், தமிழ்ப் பண்பாட்டைத் தாங்கி நிற்க வேண்டிய உயர்நிலைப் பள்ளித் தமிழ் ஆசிரியர்களுக்கும், புதிய தலைமுறை மாணவர்களுக்கும், பட்டம் பெற்ற பல்கலைக்கழக ஆராய்ச்சி இளைஞர்களுக்கும் இந்நூல் பயன்படவேண்டும் என விரும்புகிறார்.

குறிப்புகள்
-----------

* தமிழ் வரலாறு
**சிருஷ்டி டாங்கே** என்பவர் தமிழ் திரைப்படங்களில் நடித்து வரும் ஒரு இந்திய நடிகை ஆவார்.

தொழில் வாழ்க்கை
---------------

சிருஷ்டி யுத்தம் செய் மற்றும் ஏப்ரல் ஃபூல்(தெலுங்கு) ஆகிய திரைப்படங்களில் துணை கதாபாத்திரத்தில் தோன்றி நடித்ததன் மூலம் திரையுலகிற்கு அறிமுகமானார். அதன் பின்னர் ஒரு திருப்பு முனையாக 2014 ஆம் ஆண்டு வெளிவந்த மேகா திரைப்படத்தில் முன்னணிப் பாத்திரத்தை சித்தரித்து நடித்தார். இப்படத்தில் இவரது நடிப்பு குறித்து பல கலவையான விமர்சனங்கள் முன்வைக்கப்பட்டது திரை விமர்சகர்களால். தற்போது டார்லிங், எனக்குள் ஒருவன், நேருக்கு நேர்(2015) மற்றும் கத்துக்குட்டி உட்பட பல திரைப்படங்களில் நடித்து வருகிறார்.

திரைப்படப் பட்டியல்
-------------------

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2011 | *யுத்தம் செய்* | சுஜா |  |
| 2014 | *ஏப்ரல் ஃபூல்* |  | தெலுங்கு படம் |
| 2014 | *மேகா* | மேகாவதி |  |
| 2015 |  *டார்லிங்* |  |  |
| 2015 | *எனக்குள் ஒருவன்* |  |  |
| 2015 | *நேருக்கு நேர்(2015)* |  | படபிடிப்பில் |
| 2015 | *கத்துக்குட்டி* |  |  |
| 2015 | *புரியாத ஆனந்தம் புதிதாக ஆரம்பம்* |  |  |
| 2015 | *வருசநாடு* |  | பின் தயாரிப்பு |

மேற்கோள்கள்
-----------

1. ↑  "Shot cuts the south connect". *The Hindu*. .
2. ↑  "Tollywood girl's kollywood debut". *Kollywood today*. Archived from the original on 2015-04-02. .
3. ↑  "காப்பகப்படுத்தப்பட்ட நகல்". 2014-12-18 அன்று மூலம் பரணிடப்பட்டது. 2015-01-16 அன்று பார்க்கப்பட்டது.
4. ↑
5. ↑
கவிராச பிள்ளை என்பவர் 16 ஆம் நூற்றாண்டில் வாழ்ந்த தமிழ்ப்புலவர். இவர் சேறைக் கவிராசன் என்றும் போற்றப்படுகிறார். இந்தப் பெயரை இவர் தன் உலாக் கண்ணியிலேயே குறிப்பிட்டுள்ளார். இவர் கருணேசன்  மரபினர்.

இதே நூற்றாண்டில் வாழ்ந்த வீரை கவிராச பண்டிதன் என்பவர் சௌந்தரிய லகரி என்னும் நூலை இயற்றியுள்ளார். இவரிலிருந்து வேறு பிரித்துக்கஃ காட்டவே இவர் தம்மைச் ‘சேறைக் கவிராசன்’ எனக் கூறிக்கொண்டார். சேறை என்னும் ஊர் திருச்சேறை என வழங்கப்படும் திருமால் பதி.

அதிவீரராம பாண்டியருக்கு இவர் எழுதி அனுப்பியதாக ஒரு சீட்டுக்கவி பாடல் உண்டு. எனவே இவரது காலம் அந்த அரசன் வாழ்ந்த 16 ஆம் நூற்றாண்டு எனத் தெரிகிறது.

இவரால் பாடப்பட்ட நூல்கள்: 

* திருக்காளத்தி நாதர் உலா
* திருவண்ணாமலையார் வண்ணம்
* சேயூர் முருகன் உலா
* திருவாட்போக்கி நாதர் உலா
* திருக்காளத்தி நாதர் இட்டகாமிய மாலை

என்பன.

இவரை ஆதரித்த வள்ளல் திருகாளத்தியை சேர்ந்த வேங்கடராச செங்குந்த முதலியார்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  
செவி ராசியம் கடந்த சேறைக் – கவிராசன்
சொன்ன உரை படித்துத் சோதி பெறத் தாலாட்டி
2. ↑  கணக்கர் என்னும் கருணீகர்
3. ↑  தஞ்சை மாவட்டத்தில் உள்ள இந்த ஊரின் சாரநாதப் பெருமாள் மீது திருமங்கை ஆழ்வார் பாடிய பாசுரங்கள் உள்ளன.
4. ↑
சிருங்கார ரசத்தை முகத்தில் வெளிப்படுத்தும் நாட்டிய ஆசான் பத்மசிறீ மணி மாதவ சாக்கியர்
சிருங்கார ரசத்தை வெளிப்படுத்தும் பரதநாட்டியக் கலைஞர்

  

**சிருங்கார ரசம்** அல்லது **காதல் சுவை** (**Sringara**) (சமக்கிருதம்: शृङ्गार, śṛṅgāra) (Śṛngāra, शृङ्गार), இந்தியப் பாரம்பரிய நாட்டியம், இசை, கவிதை, நாடகம், ஓவியம் மற்றும் சிற்பத்துறையில் வெளிப்படும் கேளிக்கை, வெறுப்பு, கோபம், பயம், பொறாமை, கருணை, வீரம் போன்ற நவரசங்களில் ஒன்றான அன்பு, காதல், ஆசை போன்றவைகளை வெளிப்படுத்துவதே சிருங்கார ரசம் ஆகும்.

பாரம்பரிய பரதநாட்டியம், கதக், மணிப்புரி, ஒடிசி மற்றும் மோகினியாட்ட நாட்டியக் கலைஞர்கள் சிருங்காரச் சுவையை அதிகம் வெளிப்படுத்துவதில் வல்லுநர்கள். இந்தியச் சிற்பங்கள், ஓவியங்கள், கவிதைகள் மற்றும் நாட்டியங்களில், நவ ரசங்களில் (ஒன்பது சுவைகளில்) சிருங்கார ரசம் எனும் காதல் சுவையுடன் அதிகமாக வெளிப்படும் வண்ணம் அமைந்துள்ளது. 

பாரதியின் கண்ணன் பாட்டிலும் , காளிதாசரின் *சாகுந்தலம்*, *மேகதூதம்*, விக்கிரமோர்வசியம், மாளவிகாக்கினிமித்திரம் போன்ற இலக்கியங்களில் சிருங்கார ரசம் (காதல் சுவை) அதிகம் கொண்டது. 

கிருட்டினை நாயகனவும், கோபியர்கள், தங்களை கிருட்டிணரின் நாயகிகளாகப் பாவித்து கிருட்டிணருடன் சேர்ந்து ஆடும் ராசலீலை நாட்டியம் சிருங்கார ரசம் மிக்கதாகும். 

கஜுராஹோ மற்றும் கொனார்க் ஆகிய இடங்களில் அமைந்துள்ள சிற்பங்கள் சிருங்கார ரசத்தை அதிகம் வெளிப்படுத்தும் வண்ணம் செதுக்கப்பட்டுள்ளது.

மேற்கோள்கள்
-----------

1. ↑  Mani Madhava Chakyar
2. ↑  கன்னத்தில் முத்தமிட்டால்

வெளி இணைப்புகள்
---------------

* Sringara பரணிடப்பட்டது 2010-05-23 at the வந்தவழி இயந்திரம் - a Knol article elaborating on the subject
**பாட்டியாலா மாளிகை நீதிமன்ற வளாகம்**  (Patiala House Courts Complex) தில்லி மாநிலத்தில் அமைந்துள்ள ஐந்து மாவட்ட நீதிமன்ற வளாகங்களில் ஒன்றாகும். இது தில்லியின் மையப்பகுதியில் இந்தியாவின் வாயில் அருகே முன்னாள் பாட்டியாலா மன்னர் அரண்மனையில் இடம் கொண்டுள்ளது. தில்லி நகரை வடிவமைத்த எட்வின் லூட்யென் இந்தக் கட்டிடத்தையும் வடிவமைத்துள்ளார். பிற லூட்யென் கட்டிடங்களைப் போன்றே *வண்ணாத்திப் பூச்சி*யின் அமைப்பில் மைய குவிமாடத்துடன் இந்தக் கட்டிடம் கட்டப்பட்டுள்ளது.

வரலாறு
------

மார்ச் 1997ஆம் ஆண்டு இந்த மாளிகையில் நீதிமன்ற வளாகம் ஏற்படுத்தப்பட்டது. நாடாளுமன்ற சாலையிலிருந்து குற்றவியல் நீதிமன்றங்கள் இங்கு மாற்றப்பட்டன.
2001 முதல் 54 நீதிபதிகள் நியமிக்கப்பட்டு புது தில்லி, தெற்கு தில்லி, மற்றும் தென்மேற்கு தில்லி மாவட்டங்களின் குற்றவியல் நீதிமன்ற செயல்பாடுகள் இங்கு நடைபெறுகின்றன.

மேலும் பார்க்க
--------------

* லூட்யெனின்' தில்ல்ி
* தில்லி உயர்நீதிமன்றம்
* தீஸ் அசாரி நீதிமன்ற வளாகம்

மேற்கோள்கள்
-----------

1. 1 2  "History of District Courts in Delhi". Delhi District Courts, website.
2. ↑  Cultural History Of India By Om Prakash
3. ↑  Delhi, a thousand years of building Lucy Peck, Indian National Trust for Art and Cultural Heritage
4. ↑  Criminal Justice India Series: National Capital Territory of Delhi, 2002 By N. R. Madhava Menon, D. Banerjea, West Bengal National University of Juridical Sciences

வெளியிணைப்புகள்
---------------

* Delhi District Courts: Patiala House Courts Complex பரணிடப்பட்டது 2011-11-13 at the வந்தவழி இயந்திரம்
**பாட்னா சாகிப் விழா** (*Patna Sahib Mahotsav*) என்பது இந்தியாவின் பாட்னாவில் ஆண்டுதோறும் இரண்டு நாள் நடைபெறும் கலாச்சார நிகழ்வு ஆகும். இது பீகார் அரசாங்கத்தின் சுற்றுலாத் துறையால் ஏற்பாடு செய்யப்படுகிறது. இது வழக்கமாக பத்தாவது சீக்கிய குருவான குரு கோவிந்த் சிங்கின் பிறப்பிடமான தக்த் ஸ்ரீ பாட்னா சாகிப் அருகே வைசாக்கியைச் சுற்றிக் கொண்டாடப்படுகிறது.

கண்ணோட்டம்
----------

விழாவின் முதல் நிகழ்வு 2008ஆம் ஆண்டு பைசாகிக்கு முன்னதாக மனோஜ் கமாலியா அரங்கில் மங்கள் தலாப்பில் தொடங்கப்பட்டது. அப்போதிருந்து, பீகார் அரசாங்கத்தின் நாட்காட்டியில் இது ஒரு வருடாந்திர நிகழ்வாகக் குறிக்கப்பட்டது. இருப்பினும், 2009-ல், 2009 இந்திய பொதுத் தேர்தல் காரணமாக இந்த நிகழ்வு கொண்டாடப்படவில்லை. 2014-ல், 2014 இந்தியப் பொதுத் தேர்தலின் காரணமாக இது மீண்டும் மறுதிட்டமிடப்பட்டு, இதன் பிறகு மே 30-31 அன்று கொண்டாடப்பட்டது. முதல் முறையாக இது ஸ்ரீ கிருஷ்ணா நினைவு மண்டபத்தில் நடைபெற்றது.

மேலும் பார்க்கவும்
------------------

* பாடலிபுத்ரா நாடக விழா

மேற்கோள்கள்
-----------

1. ↑  "Fervour, gaiety mark Baisakhi celebrations in state capital". *The Times of India*. 14 April 2012. 7 March 2015 அன்று பார்க்கப்பட்டது.
2. ↑  "Mangal Talab to be developed as Tourism Hotspot of Patna". BiharPrabha.com. 10 February 2013. 7 March 2015 அன்று பார்க்கப்பட்டது.
3. ↑  "Patna Sahib to skip Patna Sahib Mahotsav this time". I am in dna of Patna Sahib. 6 April 2014. 2 April 2015 அன்று மூலம் பரணிடப்பட்டது. 7 March 2015 அன்று பார்க்கப்பட்டது.
தெற்கத்திய கருந் திமிங்கலத்தின் படகோட்டம்
**வால் படகோட்டம்** *(Tail sailing)* என்பது திமிங்கிலங்கள் நீண்ட நேரத்திற்கு அவற்றின் வாலை தண்ணீருக்கு மேலாக தூக்கி பயணிப்பதைக் குறிக்கிறது. திமிங்கிலங்களின் இந்த செயல்முறை மனிதர்களால் அரிதாகவே அவதானிக்கப்படுகிறது. திமிங்கிலங்களின் இந்த நிகழ்வுக்கான துல்லியமான உந்துதல் ஏதும் தெரியவில்லை. திமிங்கிலங்கள் காற்றைப் பிடித்துக்கொள்ளவும் நீரின் வழியாக நெடுந்தூரப் பயணம் செய்யவும் அல்லது அவற்றை குளிர்வித்துக் கொள்வதற்கான ஒரு முறையாகவும் இந்த செயலை மேற்கொள்கின்றன என்று கருதப்படுகிறது. திமிங்கிலம் கடல் தளத்திற்கு அருகில் உணவு எடுத்துக் கொள்கிறது என்று மூன்றாவது கோட்பாடு ஒன்று கூறுகிறது.

தெற்கு ஆத்திரேலிய கருந்திமிங்கிலம் போன்ற சில உயிரினங்களிடையே வால் படகோட்டம் மிகவும் பொதுவானது என்று விஞ்ஞானிகள் நம்புகின்றனர்.

மேற்கோள்கள்
-----------

1. ↑  "Sailing Tail". *Whale Coast Route* (ஆங்கிலம்). 2016-03-11 அன்று பார்க்கப்பட்டது.
2. ↑  "Rare footage released of humpback whale hanging tail in air near Hawaii". *Telegraph.co.uk*. 2016-03-12 அன்று மூலம் பரணிடப்பட்டது. 2016-03-11 அன்று பார்க்கப்பட்டது.
3. ↑  Staff, AOL. "Humpback whale 'tail-sails' as she watches her calf off the Maui coast". *AOL.com*. 2016-03-11 அன்று பார்க்கப்பட்டது.
**காலவரிசை ஒத்திசைவு** (*Chronological synchronism*) என்பது இரண்டு காலவரிசைகளை இணைக்கும் நிகழ்வு ஆகும். உதாரணமாக, எகிப்தியலில் அடித்தள எகிப்திய காலவரிசை காலத்திற்கு இந்த ஒத்திசைவு பயன்படுத்தப்படுகிறது. காலவரிசை ஒத்திசைவுகளின் முக்கிய வகைகள் பிற வரலாற்றுக் காலவரிசை மற்றும் சாியான புள்ளிவிவர அடிப்படையில் அமைந்த வானியல் நிகழ்வுகள் ஆகியவை ஆகும்.

ஏனைய காலவரிசைகளுடனான ஒத்திசைவுகள் பெரும்பாலும் வட்டாரங்களுக்கு இடையில் பதிவு செய்யப்பட்ட தகவலுடன் சில வடிவங்களில் சாா்ந்து இருக்கின்றன. உதாரணமாக, எகிப்தியலில், முதன்முதலில் கி.மு. 15-ம் நூற்றாண்டில், அமர்னா காலத்தின் போது, மூன்றாம் அமேனோத்தெப், அக்கினேட்டன் மற்றும் பல அண்மைக் கிழக்கு முடியரசுகளுக்கு இடையில் எகிப்திய காலவரிசை இராஜதந்திர தொடா்பு அளவில், மற்ற அருகாமையிலுள்ள கிழக்கித்திய காலவரிசைகளுடன் இணைக்கிறது.

வானியல் ஒத்திசைவுகள் நம்பத்தகுந்த வகையில் துல்லியமாக பதிவு செய்யப்பட்ட வானியல் நிகழ்வுகளில் வரலாற்று பதிவில் அடையாளம் காணப்படுகின்றன. எகிப்தின் பன்னிரண்டாவது அரசமரபின் தேதிகள் முழுமையான துல்லியத்துடன் சரி செய்யப்படலாம் என்று ரிச்சர்ட் அந்தோனி பார்க்கர் விவாதித்து, கவனமாக ஆய்வு செய்த சோத்திக் சுழற்சி இவற்றில் நன்கு அறியப்பட்டதாகும். மேலும் அண்மைய ஆய்வுகள் சோதிக் சுழற்சியில் பயன்படுத்தப்படும் பல அனுமானங்களை கேள்விக்கு உட்படுத்தியுள்ளது.

மேற்கோள்கள்
-----------

1. ↑  Set forth in "Excursus C: The Twelfth dynasty" in his *The Calendars of ancient Egypt* (Chicago: University Press, 1950).
2. ↑  One example is Patrick O'Mara, "Censorinus, the Sothic Cycle, and calendar year one in ancient Egypt: the Epistological problem", *Journal of Near Eastern studies*, **62** (2003), pp. 17-26.
**ஆர்பிஜி குழுமம்**  (*RPG Group*) இந்தியாவின் மிகப்பெரும் பல்துறைத் தொழில் குழுமங்களில் ஒன்றாகும். இதன் தலைமையகம் மும்பையில் உள்ளது. 1979ஆம் ஆண்டு இந்த நிறுவனத்தை ஆர். பி. கோயங்கா நிறுவினார். துவக்கத்தில் இக்குழுமத்தில் பிலிப்சு கார்பன் பிளாக், ஏசியன் கேபிள்சு, அகர்பரா சணல், மர்பி இந்தியா ஆகிய நிறுவனங்களே இருந்தன. மற்ற நிறுவனங்களை கையகப்படுத்துவதில் வல்லவரான ஆர்.பி.கோயங்கா, இசுபென்சர்சு, சியட் வட்டகை போன்ற நிறுவனங்களை வாங்கினார். 2013இல் தமது மரணம் வரையிலும் ஆர்.பி.கோயங்கா இதன் கௌரவ தலைவராக விளங்கினார். இவரது மறைவிற்கு பிறகு இவரது மகன் ஹர்ஷ் கோயங்கா தலைவராகப் பொறுப்பேற்றுள்ளார்.

இன்றளவில் ஆர்பிஜி குழுமத்தில் பல்வேறுத் துறைகளைச் சேர்ந்த 15 நிறுவனங்கள் அடங்கியுள்ளன. சியட் வட்டகை, தகவல் தொழினுட்ப நிறுவனமான சென்சர் டெக்னாலஜிசு, உள்கட்டமைப்பு நிறுவனமான கேஇசி இண்டர்நேஷனல், மருந்து நிறுவனமான ஆர்பிஜி லைஃப் சயின்சசு ஆகியன இக்குழுமத்தில் இம் பெற்றுள்ள சில நிறுவனங்களாகும். 2012 நிதியாண்டில் இக்குழுமத்தின் மொத்த வருமானம் ரூ 16,000கோடியாக இருந்தது.

வரலாறு
------

1920இல் பிரித்தானிய கிழக்கிந்திய நிறுவனத்துடன் வணிகம் புரிவதற்காக இராச்சசுத்தானில் ஒரு சிற்றூரைச் சேர்ந்த இராம்தத் கோயங்கா கொல்கத்தாவில் இதனை நிறுவினார். 1950இல் கோயங்கா இரு பிரித்தானிய நிறுவனங்களான டன்கன் பிரதர்சு மற்றும் ஆக்டவியசு எஃகு நிறுவனங்களை வாங்கினார். 

அவரது மறைவிற்கு பிறகு ஏற்பட்ட பிரிவினை உடன்பாட்டை ஒட்டி அவரது மகன் இராம பிரசாத் கோயங்கா ஆர்பிஜி என்டர்பிரைசசு என்ற நிறுவனத்தை 1979இல் நிறுவினார். அப்போது பிலிப்சு கார்பன் பிளாக், ஏசியன் கேபிள்சு, அகர்பரா ஜூட் மற்றும் மர்பி இந்தியா ஆகிய நிறுவனங்கள் இருந்தன. இந்திய வணிகத்துறையின் கையகப்படுத்தும் மன்னர் என்ற அடைமொழி பெற்ற ஆர்.பி.ஜி பல நிறுவனங்களை தொடர்ந்து கையகப்பட்டுத்தி தமது குழுமத்தை விரிவுபடுத்தினார். 

  

1980களில் ஆர்பிஜியினால் கையகப்படுத்தப்பட்ட நிறுவனங்கள்:

* சியட் வட்டகை இந்தியா (1981)
* கேஈசி (1982)
* சியர்லே இந்தியா, தற்போது ஆர்பிஜி லைஃப் சயின்சசு (1983)
* டன்லப் (1984)
* கிராம்போன் கம்பனி ஆஃப் இந்தியா, தற்போது சரெகம இந்தியா (1986)
* சிஈஎஸ்சி (1989)
* ஆரிசன்சு மலயாளம் (1989)
* இசுபென்சர் & கோ. (1989)
* ஐசிஐஎம் (1989)

இக்குழுமத்தின் ஒரு கிளையாக ஆர்பி-சஞ்சீவ் கோயங்கா குழுமம் 2010இல் உருவானது.

மேற்கோள்கள்
-----------

1. ↑  "RPG Group Turnover To Get A Boost From Power, Tyre". Financialexpress.com. 2002-07-24. 2010-07-27 அன்று பார்க்கப்பட்டது.
2. ↑  "Overview". 2015-06-17 அன்று மூலம் பரணிடப்பட்டது. 2013-04-15 அன்று பார்க்கப்பட்டது.
3. ↑  "RPG Group to spend Rs 160 crore on expansion of specialty retail business | TopNews". Topnews.in. 2010-05-07. 2010-07-27 அன்று பார்க்கப்பட்டது.
4. ↑  "RPG Enterprises: Private Company Information - BusinessWeek". Investing.businessweek.com. 2010-07-27 அன்று பார்க்கப்பட்டது.
5. ↑  "RPG Group Corporate Website, History Section". 2008-09-14 அன்று மூலம் பரணிடப்பட்டது. 2013-04-15 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2015-06-17 அன்று மூலம் பரணிடப்பட்டது. 2013-04-15 அன்று பார்க்கப்பட்டது.
7. ↑  [www.news.com]
8. ↑  "காப்பகப்படுத்தப்பட்ட நகல்". 2012-09-29 அன்று மூலம் பரணிடப்பட்டது. 2013-04-15 அன்று பார்க்கப்பட்டது.

வெளி இணைப்புகள்
---------------

* RPG Group site
வீலர் தீவில் மேம்பட்ட வான் பாதுகாப்பு ஏவுகணை
**அப்துல்கலாம் தீவு** அல்லது **வீலர் தீவு**  (*Wheeler Island*) இந்தியாவின் ஒடிசா மாநிலத்தின் பத்ரக் மாவட்டக் கடலோரம் அமைந்துள்ள ஓர் தீவாகும். மாநிலத் தலைநகரான புவனேசுவரிலிருந்து ஏறத்தாழ 150 கிமீ தொலைவில் பத்ரக் மாவட்டத்தில் சண்டிபாலி அருகே அமைந்துள்ளது. அருகிலுள்ள துறைமுகம் *தமரா துறைமுகம்* ஆகும். இங்கு இந்தியாவின் ஏவுகணை சோதனைத்தளம் அமைந்துள்ளது.

ஒடிசாவின் சண்டிப்பூரிலிருந்து 70 கிமீ தெற்கே, கடலோரத்திலிருந்து 10 கிமீ தொலைவில் வங்காள விரிகுடாவில் அமைந்துள்ளது. இரண்டு கிமீ நீளமுள்ள இதன் பரப்பளவு ஏறத்தாழ 390 ஏக்கர்கள் (1.6 km2) உள்ளது. இங்கிருந்து இந்தியாவின் பல ஏவுகணைகள், தொலைதூர ஏவுகணைகள் உட்பட, சோதனையோட்டமாக ஏவப்படுகின்றன. எந்தவித சாலை மற்றும் வானூர்தி இணைப்பும் இல்லாத இந்தத் தீவிற்கு கப்பல்கள் மூலமே செல்ல முடியும். ஓர் சிறிய உலங்கு வானூர்தி இறங்குதளம் இருப்பினும் ஏவுகணை வான்சட்டங்கள், பிற தேவைப்பொருள்கள், கட்டிடப் பொருள்கள் மற்றும் கனரக இயந்திரங்கள் கப்பல் மூலமே எடுத்துச் செல்லக்கூடும்.

வீலர் தீவு மறைந்த இந்தியாவின் முன்னாள் குடியரசு தலைவர் அப்துல் கலாம் நினைவாக **அப்துல்கலாம் தீவு** என செப்டம்பர் 4, 2015 அன்று பெயர்மாற்றம் செய்யப்பட்டது.

பரிசோதனைகள்
-----------

இங்கு, அக்னி-5 ஏவுகணை(5000 km) 19-ஏப்ரல்-2012 அன்று வெற்றிகரமாகப் பரிசோதிக்கப்பட்டது.

மேற்கோள்கள்
-----------

1. ↑  "India test-fires interceptor missile: Rediff.com India News". News.rediff.com. 2010-07-26 அன்று பார்க்கப்பட்டது.
2. ↑
3. ↑  Odisha government renames Wheeler Island as Abdul Kalam Island
4. ↑  BBC: India test launches Agni-V long-range missile

வெளி இணைப்புகள்
---------------

* Wheeler Island Missile Facility -
பறவையியலுக்கான யமாஷினா நிறுவனம்
**யமாசினா பறவையில் நிறுவனம்** (*Yamashina Institute for Ornithology*) என்பது யப்பானில் உள்ள இலாப நோக்கற்ற பறவையியல் அறிவியல் ஆராய்ச்சி நிறுவனம் ஆகும்.

வரலாறு
------

யமாசினா பறவையில் நிறுவனம் முனைவர் யோசிமாரோ யாமசினாவினால் நிறுவப்பட்டது. சிபுயா, தோக்கியோவில் உள்ளது தனது வீட்டில் பறவை மாதிரிகள் மற்றும் பறவைகள் தொடர்பான புத்தகங்களைச் சேகரித்து ஒரு தனியார் அருங்காட்சியகமாக நிறுவினார். மார்க்விஸ் யமாஷினா இளவரசர் யமாஷினா கிகுமாரோவின் இரண்டாவது மகன். இவர் தனது அருங்காட்சியகத்தை 1942இல் பொதுமக்கள் பயன்பாட்டிற்கு அளித்தார். இந்த நிறுவனத்தில், யாமசினா குரோமோசோம்களை அடிப்படையாகக் கொண்டு பறவைகளை வகைபிரித்தல் குறித்து ஆராய்ச்சி நடத்தினார். மேலும் ஏராளமான ஆய்வுக் கட்டுரைகள் மற்றும் பறவையியல் பற்றிய புத்தகங்களையும் எழுதினார்.

இந்த நிறுவனம் 1984 ஆம் ஆண்டில்தோக்கியோவிலிருந்து சுமார் 30 கிலோமீட்டர் கிழக்கே சிபாவின் அபிகோவிற்கு இடம் மாற்றப்பட்டது. இந்த நிறுவனம் யப்பானின் இம்பீரியல் குடும்பத்துடன் நெருக்கமான உறவுகளைப் பேணி வருகிறது. இதற்கு யப்பானின் இளவரசர் நருஹித்தோவின் இளைய சகோதரர் எச்.ஐ.எச் இளவரசர் அகிஷினோவும், அவர்களின் தங்கை இளவரசி சாயகோவும் 1992லிருந்து 2005 வரை ஆராய்ச்சியாளராக பணியாற்றினர். அங்கு இவர் மீன் கொத்தி பறவைகள் குறித்த ஆய்வில் நிபுணத்துவம் பெற்றார்.

அமைப்பு
-------

இந்நிறுவனம் மூன்று ஆராய்ச்சி பிரிவுகளாக ஒழுங்கமைக்கப்பட்டுள்ளது:

* **பறவையியல் ஆராய்ச்சி ஆய்வகம்:** பறவைகளின் சுற்றுச்சூழல் மற்றும் அமைப்புமுறைகளில் நிபுணத்துவம் பெற்றது. இதில் கடல் பறவைகளின் வடிவங்கள் மற்றும் பறவைகளின் மரபணு மாறுபாடுகள், முக்கியமாக டி.என்.ஏ வரிசை முறையைப் பயன்படுத்துகின்றன.
* **பறவை வலசைபோதல் ஆராய்ச்சி மையம்:** ஒவ்வொரு ஆண்டும் 200,000க்கும் மேற்பட்ட பறவைகளை வளையமிட்டு, பிரச்சாரங்களை நடத்துகிறது. இது தொலை அளப்பியல், ரேடார் மற்றும் செயற்கைக்கோள் கண்காணிப்பு ஆகியவற்றுடன் பறவைகளின் வலசை முறைகளை ஆராய்கின்றது.
* **நூலகம் மற்றும் சேகரிப்பு மையம்** உலகம் முழுவதிலுமிருந்து, குறிப்பாகக் கிழக்கு ஆசியா மற்றும் வடமேற்கு பசிபிக் பிராந்தியங்களிலிருந்து 69,000 வெவ்வேறு பறவை மாதிரிகள் மற்றும் 39,000 பறவையியல் புத்தகங்கள் மற்றும் காலச்சுவடுகள் நூலகத்தில் பராமரிக்கிறது.

வெளியீடுகள் மற்றும் நிகழ்வுகள்
------------------------------

யமஷினா நிறுவனம் பல பத்திரிகைகளையும் ஆய்விதழ்களையும் வெளியிடுகிறது. இதில் *யமஷினா இன்ஸ்டிடியூட் ஆப் பறவையியல்*, *பறவை இடம்பெயர்வு ஆராய்ச்சி மையத்தின்* ஆண்டு *அறிக்கை மற்றும்* ஆதரவு குழு உறுப்பினர்களுக்கான மாதாந்திர செய்தித்தாள் ஆகியவை அடங்கும்.

பறவையியல் மேம்பாடு அல்லது பறவைகளின் பாதுகாப்பிற்கு குறிப்பிடத்தக்க பங்களிப்புகளைச் செய்த ஒரு தனிநபர் அல்லது குழுவிற்கு *யமஷினா யோஷிமரோ நினைவு பறவையியல் விருதை* வழங்குகிறது.

மேற்கோள்கள்
-----------

1. ↑   *The Times*, Nov 12 2005

* யமாஷினா நிறுவனத்தின் இதழ்
* யமாஷினா நிறுவனம் அதிகாரப்பூர்வ வலைத்தளம்
மானிட்டல்
=========

**மானிட்டல்** என்பது ஒரு வகை சர்க்கரை ஆல்கஹால் ஆகும், இது ஒரு மருந்தாக பயன்படுத்தப்படுகிறது. [1] [2] ஒரு சர்க்கரை என்பதால், இது பெரும்பாலும் நீரிழிவு உணவில் இனிப்புப் பொருளாக பயன்படுத்தப்படுகிறது, ஏனென்றால் அது குடலில் இருந்து உறிஞ்சப்படுவதில்லை. [1] ஒரு மருந்து என, கண்களில் அதிக அழுத்தங்களைக் குறைக்க பயன்படுத்தப்படுகிறது, இது கிளௌகோமாவில் காணப்படுகிறது, மேலும் அதிகமான நரம்பு மண்டல அழுத்தம் குறைக்கப்படுகிறது. [3] [2] மருத்துவ ரீதியாக, இது ஊசி மூலம் அளிக்கப்படுகிறது. விளைவுகள் பொதுவாக 15 நிமிடங்களில் தொடங்கி 8 மணிநேரம் வரை நீடிக்கின்றன. [4]

மருத்துவ பயன்பாட்டிலிருந்து பொதுவான பக்க விளைவுகள் எலெக்ட்ரோலைட் பிரச்சினைகள் மற்றும் நீர்ப்போக்குதல் ஆகியவையாகும். [4] மற்ற தீவிர பக்க விளைவுகள் மோசமடைந்த இதய செயலிழப்பு மற்றும் சிறுநீரக பிரச்சினைகள் ஆகியவை அடங்கும். [4] [2] கர்ப்பத்தில் உபயோகம் பாதுகாப்பாக இருந்தால் அது தெளிவாக இல்லை. மூளையிலும் கண்களிலும் இருந்து திரவத்தை இழுப்பதன் மூலம் மருந்துகள் மற்றும் படைப்புகள் ஆகியவற்றின் osmotic டையூரிடிக் குடும்பத்தில் மானிடோல் உள்ளது. [4]

மானிட்டோல் கண்டுபிடிப்பானது 1806 இல் ஜோசப் லூயிஸ் பிரவுஸ்ட்டின் காரணமாக இருந்தது. [5] இது உலக சுகாதார அமைப்பின் அத்தியாவசிய மருந்துகளின் பட்டியலாகும், இது ஆரோக்கியமான முறையிலான மிகவும் பயனுள்ள மற்றும் பாதுகாப்பான மருந்துகள் ஆகும். [6] வளரும் நாடுகளில் மொத்த செலவினம் US $ 1.12 முதல் 5.80 வரை அளவிடப்படுகிறது. [7] அமெரிக்காவில், சிகிச்சையின் போக்கை $ 25 முதல் 50 வரை செலவாகும். [8] இது முதலில் பூக்கள் சாம்பலிலிருந்து தயாரிக்கப்பட்டது, மேலும் அது விவிலியத்தின் உணவுக்கு ஒத்ததாக இருக்கும் என மன்னா என அழைக்கப்பட்டது. [9] [10].

மேற்கோள்கள்
===========

1. Varzakas, Theodoros; Labropoulos, Athanasios; Anestis, Stylianos (2012). Sweeteners: Nutritional Aspects, Applications, and Production Technology. CRC Press. pp. 59–60. ISBN 9781439876732.
2. WHO Model Formulary 2008 (PDF). World Health Organization. 2009. p. 332. ISBN 9789241547659. Retrieved 8 December 2016.
3. Wakai, A; McCabe, A; Roberts, I; Schierhout, G (5 August 2013). "Mannitol for acute traumatic brain injury.". The Cochrane database of systematic reviews. 8: CD001049. PubMed. doi:10.1002/14651858.CD001049.pub5.
4. "Mannitol". The American Society of Health-System Pharmacists. Retrieved Jan 8, 2015.
5. Kremers, Edward; Sonnedecker, Glenn (1986). Kremers and Urdang's History of Pharmacy. Amer. Inst. History of Pharmacy. p. 360. ISBN 9780931292170.
6. "WHO Model List of Essential Medicines (19th List)" (PDF). World Health Organization. April 2015. Retrieved 8 December 2016.
7. "Mannitol". International Drug Price Indicator Guide. Retrieved 8 December 2016.
8. Hamilton, Richart (2015). Tarascon Pocket Pharmacopoeia 2015 Deluxe Lab-Coat Edition. Jones & Bartlett Learning. p. 344. ISBN 9781284057560.
9. Cottrell, James E.; Patel, Piyush (2016). Cottrell and Patel’s Neuroanesthesia. Elsevier Health Sciences. p. 160. ISBN 9780323461122.
10. Bardal, Stan; Waechter, Jason; Martin, Doug (2010). Applied Pharmacology. Elsevier Health Sciences. p. 411. ISBN 1437735789.
**சிரேயா நாராயண்** (*Shreya Narayan*) 1985 பிப்ரவரி 22 அன்று பிறந்த ஒரு இந்திய திரைப்பட மற்றும் தொலைக்காட்சி நடிகை, விளம்பர நடிகை, எழுத்தாளர் மற்றும் சமூகப் பணியாளர் ஆவார்.

ஆரம்ப வாழ்க்கை மற்றும் கல்வி
----------------------------

சிரேயா நாராயண் பீகாரின் முசாபர்பூரில் பிறந்தார். இந்தியாவின் முதல் ஜனாதிபதியான டாக்டர் இராஜேந்திர பிரசாத்தின் மருமகளாவார்.

திரைப்பட வாழ்க்கை
-----------------

2011 இல், திக்மனசு துளியாவின் ஹிட் படமான *சாஹப் பிவி அவுர் கேங்க்ஸ்டர்* திரைப்படத்தில் மயூவாவின் கதாபாத்திரத்தில் நடித்ததற்காக சிரேயா பாராட்டைப் பெற்றார். *நாக்அவுட்*, *ராக்ஸ்டார்*, சுக்விந்தர் சிங்கின் அறிமுகப் படமான *குச் கரியே* மற்றும் *சுதான்சு சேகர் ஜா*வின் *பிரேமாயி* போன்ற பல இந்தி திரைப்படங்களில் நடித்துள்ளார். இந்தர் குமாரின் *சூப்பர் நானி* படத்தில் ஒரு முக்கிய பாத்திரத்தில் நடித்தார், இதில் நானி பாத்திரத்தில் பிரபலமான இந்தி நடிகை ரேகா நடித்தார். ராஜ்ஸ்ரீயின் *சாம்ராட் & கோ* என்ற படத்தில் திவ்யா என்ற ஒரு மனநிலை பாதிக்கப்பட்ட பெண்ணின் கதாபாத்திரத்தில் நடித்துள்ளார்.

அனுபவ் சின்ஹா தயாரிப்பில் *சௌமிக் சென்* இயக்கி நடிகை மாதுரி தீட்சித் நடித்து வெளிவந்த *குலாம் கேங்* என்றத் திரைப்படத்தில் இவர் *சார்ம் லாஜ்* என்ற பாடலை எழுதியுள்ளார். *யாஸ்ராஜ் ஃபிலிம்ஸ்* தயாரிப்பில் *அடுல் சபர்வால்* இயக்கத்தில் *சோனி* தொலைக்காட்சியில் வெளிவந்த *பவுடர்* என்ற சிறு தொடரில் ஜூலி எனற பிரபலமான கதாபாத்திரத்தில் அறிமுகமானார். இதில்ஒரு உயர் வகுப்பு பாதுகாவலர் மற்றும் காவல் துறைக்கு தகவல் வழங்குபவராக அவர் நடித்திருந்தார்.

சமூகப்பணி
---------

பீகாரின் கோசி நதி வெள்ளத்தில் பாதிக்கப்பட்டவர்களுக்கு பிரகாஷ் ஜாவுடன் இணைந்து வெள்ள நிவாரண பணிகளில் ஈடுபட்டார்.

பிற பணிகள்
----------

இந்திய பொருளாதார நிபுணர்களுக்கான *ஏன் எகனாமிக் மாடல் ஆப் பாலிவுட்* 3 பகுதிகள் கொண்ட கட்டுரையை சிரேயா எழுதியுள்ளார்.

குறிப்புகள்
-----------

1. ↑  "சிரேயா நாராயனன்". *இந்தியா டுடே*.
2. ↑  "In Bollywood, you are exploited till you become somebody: Shreya Narayan". The Times of India. 7 February 2014. 10 பிப்ரவரி 2014 அன்று மூலம் பரணிடப்பட்டது. 9 February 2014 அன்று பார்க்கப்பட்டது. Unknown parameter `|=` ignored (உதவி)
3. ↑  "Debutant Shreya Narayan wants to keep soaring higher | Latest News & Updates at". Dnaindia.com. 13 October 2011. 2014-02-09 அன்று பார்க்கப்பட்டது.
4. ↑  "Films-----Shelf Life 3 Days, Status Flop, Corporate Returns 100 Crores". 2016-06-04 அன்று மூலம் பரணிடப்பட்டது. 2016-01-25 அன்று பார்க்கப்பட்டது.
5. ↑  "An economic model of Bollywood – Part 2 – The Indian Economist". 2016-05-03 அன்று மூலம் பரணிடப்பட்டது. 2016-01-25 அன்று பார்க்கப்பட்டது.
6. ↑  "Films-----Shelf Life 3 Days, Status Flop, Corporate Returns 100 Crores". 2017-04-10 அன்று மூலம் பரணிடப்பட்டது. 2016-01-25 அன்று பார்க்கப்பட்டது.
**ஆர்மன் ஓகானியன் (Armen Ohanian)** (1887 – 1976) சோபியா பிர்பௌதாகியன் என்ற பெயரில் பிறந்த இவர் ஓர் ஆர்மீனிய நடனக் கலைஞரும், நடிகையும், எழுத்தாளரும் மற்றும் மொழிபெயர்ப்பாளரும் ஆவார்.

சுயசரிதை
--------

ஆர்மென் ஓகானியன் உருசியப் பேரரசின் ஒரு பகுதியாயிருந்த (இப்போது அசர்பைஜான்) சாமகாவில் ஒரு உயர் வர்க்க ஆர்மீனிய குடும்பத்தில் பிறந்தார். 1902இல் ஏற்பட்ட ஒரு பூகம்பத்தால் இவரது குடும்பத்தினர் பக்கூவிற்கு குடிபெயர்ந்தனர். அங்கு இவர் ஒரு உருசிய பள்ளியில் பயின்றார். இவர் 1905இல் பட்டம் பெற்றார். அதே ஆண்டு ஆர்மீனிய எதிர்ப்பு படுகொலைகளுக்கு இவர் சாட்சியாக இருந்தது, இவரது தந்தை இமானுவேலின் மரணத்திற்கு காரணமாக அமைந்தது. இவர் அவசரமாக ஒரு ஆர்மீனிய ஈரானிய மருத்துவர் ஹைக் தெர்-ஓகானியன் என்பவரை மணந்தார். ஆனால் இத்திருமணம் ஒரு வருடத்திற்குள் முடிவுக்கு வந்தது. 1906 ஆம் ஆண்டில் பக்கூ ஆர்மீனிய கலாச்சார ஒன்றியத்தின் நாடகக் குழுவில் சோபியா தெர்-ஓகானியனாக தனது நடிப்பு வாழ்க்கையைத் தொடங்கினார். 1908இல் மாஸ்கோவுக்குச் சென்று நெலிடோவா பள்ளியில் பிளாஸ்டிக் கலைகளைப் பயின்றார். அதே நேரத்தில் மாலி தியேட்டரில் தனது முதல் நடனங்களையும் நிகழ்த்தினார்.

ஈரான்
-----

1909ஆம் ஆண்டில் திபிலிசி ஓபராவில் ஒரு குறுகிய காலத்திற்குப் பிறகு, இவர் முதன்முதலில் ஆர்மென் ஓகானியனாகத் தோன்றினார். பின்னர், இவர் மீண்டும் ஈரானுக்குப் பயணம் செய்தார். அங்கு ஈரானிய அரசியலமைப்பு புரட்சியின் கடைசி காலகட்டத்தில் நடனக் கலைஞராகவும் நடிகையாகவும் நடித்தார். தெகுரானில் உள்ள பாரசீக தேசிய அரங்கின் நிறுவனர்களில் இவரும் ஒருவராவார். 1910 ஏப்ரலில் இவர் பாரசீக மகளிர் நன்மை சங்கத்தின் ஒத்துழைப்புடன் ஒரு இசை மற்றும் இலக்கிய கண்காட்சியை ஏற்பாடு செய்தார். முதல்முறையாக, ஈரானிய பெண்கள் மேடையில் விளையாடவும் ஒரு படம் பார்க்கவும் முடிந்தது. 1910 மே மாதத்தில், நிக்கோலாய் கோகோலின் தி கவர்ன்மென்ட் இன்ஸ்பெக்டர் இன் பெர்சியன் என்ற நாடகத்தில் மரியா அன்டோனோவ்னா என்ற வேடத்தில் நடித்தும் அதை தயாரித்தும் இயக்கியுமுள்ளார்.

நிகழ்ச்சிகள்
------------

ஈரானில் இருந்தபோது, ஓரியண்டல் நடனங்களில் தனது திறமைகளை இவர் முழுமையாக்கினார். பின்னர், நாட்டை விட்டு வெளியேறி எகிப்து மற்றும் ஒட்டோமான் பேரரசில் சுற்றுப்பயணம் செய்தபின், 1911 இல் லண்டனில் நிகழ்ச்சி நடத்த இவர் பணியமர்த்தப்பட்டார். அப்போதிருந்து 1920களின் பிற்பகுதி வரை, அந்த நேரத்தில் மேற்கத்திய கலாச்சாரக் காட்சியைத் தூண்டிய கவர்ச்சியான நடனங்களுக்கான ஆர்வத்தின் ஒரு பகுதியாக, இவர் மிகவும் விரும்பப்பட்ட பெயராக மாறினார். பிரபல அமெரிக்க நடனக் கலைஞர் இசடோரா டங்கன் உருவாக்கிய "இலவச நடனம்" முறைகளைப் பயன்படுத்துவதன் மூலம், ஆர்மீனிய மற்றும் ஈரானிய இசையை அடிப்படையாகக் கொண்டு தனது சொந்த நடனக் கலைகளை உருவாக்கினார். "சலோம்," "அட் தி டெம்ப்பிள் ஆப் அனாஹித் ," "திரேசான்," "மேட்ச்மேக்கர்," "ஹாசிச்," "தி கெரேட் கான் ஆப் ஷாமகா," "டுவேர்ட்ஸ் நிர்வாணா" போன்ற இவரது பல நடனங்கள் ஐரோப்பாவில் பெருமளவில் ஈர்க்கப்பட்டன.  இவர் லண்டன், பாரிஸ், பிரசெல்சு, மிலன், சோபியா, மத்ரித் மற்றும் பிற ஐரோப்பிய நகரங்களிலும், அமெரிக்கா மற்றும் மெக்சிகோவிலும் விரிவாக பல நிகழ்ச்சிகளை வழங்கினார். இவரது நடிப்புகள் பத்திரிகைகளில் பரவலாக பாராட்டப்பட்டன. மேலும் மாரிஸ் மாட்டர்லின்க், ரெனே கில், கிளாட் அனெட் போன்ற பலரின் எழுத்தாளர்களின் அங்கீகாரத்தைப் பெற்றன.

குறிப்புகள்
-----------

1. ↑   "Une matinee Persane a la Renaissance". Paris. 1913-04-22 "Le Journal"
2. ↑   "Seson of opera" 1915-05-31. London Standart.

வெளி இணைப்புகள்
---------------

* The Dancer of Shamakha by Armen Ohanian (full view)